אבגדה
איזו מן מילה היא; אבגדהוזחטיכלמנסעפצקרשת?; אולי זו מן מילה אחת לכל צבעי הקשת,; אולי זה שמו של דג קטן, אשר נלכד ברשת.; אולי זו רק מילה, שאמא לפעמים לוחשת; לאבא במהירות, כדי שלא אבין.; ואולי זהו שמה של חיה אדירה; ביער עבות בסיפור דמיוני,; ואולי זהו שמה של ציפור נדירה; מעל קרחונים שבים הצפוני.; איזו מן מילה...; אולי זו מן קריאת שמחה של דוכיפת נרגשת,; אולי אומרים את זה בסין כשיורד קצת גשם.; אולי זה מה שאוליב משמיעה כשהיא פוגשת; את פופאי המלח על תורן הספינה.; ואולי זו מילה מימי בראשית; שכל המילים מסתתרות בה כולן.; כן אולי זו מילה בשפה העברית; שאומרת את כל הדברים בעולם.; איזו מן מילה...; מילה שיש בה אמא, אבא, אח אחד או שניים,; מילה שיש בה עפיפון, כדור ואופניים.; מילה שיש בה שמש וירח ושמיים; וקיץ ואביב וחורף וגם סתיו.; זו מילה, זו מילה מימי בראשית; שכל המילים מסתתרות בה כולן.; זו מילה, זו מילה בשפה העברית; האומרת את כל הדברים בעולם.; 